நாகையில் நடந்த எம்.ஜி.ஆர் நூற்றாண்டு விழாவில் முதல்வர் எடப்பாடி பழனிசாமி யைச் சந்தித்து, சுபானு உலக அளவிலான போட்டிகளில் பங்குபெற உதவி செய்ய வேண்டும் என்று கேட்டோம். நிச்சயமாக செய்கிறேன் என்று உறுதியளித்தார். சீர்காழி அ.தி.மு.க எம்.எல்.ஏ-வான பாரதி, தனிப்பட்ட முறையில் ரூ.2 லட்சம் வரை கொடுத்து அபுதாபி போட்டியில் கலந்துகொள்ள உதவினார். ஒன்பது நாடுகள் பங்கேற்ற அபுதாபி போட்டியில் சுபானு தங்கப்பதக்கம் பெற்றார். நான் இரண்டாம் இடம் பெற்று வெள்ளிப்பதக்கம் பெற்றேன். இப்போது, அரசு மருத்துவமனையில் யோகா ஆலோச கராக உள்ளேன். மிகக் குறைந்த சம்பளம். அதை வைத்து, குடும்பம் நடத்த முடியவில்லை. மற்ற மாநிலங்களில் சுபானு போன்றவர்களை ஊக்குவிக்க, தனியார் ஸ்பான்சர்கள் நிறைய இருக்கிறார்கள். ஆனால், தமிழ்நாட்டில் அதுபோல யாரும் முன்வரவில்லை. மத்திய-மாநில அரசுகள் அல்லது தனியார் ஸ்பான்சர்கள் உதவினால் மட்டுமே சுபானு உலக அளவில் சாதனைகள் படைத்து இந்தியாவுக்குப் பெருமை சேர்க்க முடியும்” என்றார் மிகுந்த எதிர்பார்ப்புடன்.